ai4bharat/Pralekha huggingface dataset:
భూ శా స్త్ర మంత్రిత్వ శాఖ
భారీ పెను తుఫాను ‘ఆంఫాన్’  వాయుగుండంగా మారి బంగ్లాదేశ్ పై కేంద్రీకృతమైంది
తీవ్ర వాయుగుండం [సూపర్ సైక్లోనిక్ తుఫాను ‘ఆంఫాన్’] గత 06 గంటలలో 07 కిలోమీటర్ల వేగంతో కొద్దిగా ఉత్తరం వైపుకు కదలాడింది. ఇది మరింతగా బలహీనపడి గురువారం  భారత ప్రామాణిక కాలమానం ప్రకారం 1730 గంటలకు  బంగ్లాదేశ్ పై వాయుగుండంగా కేంద్రీకృతమయ్యింది. వచ్చే 12 గంటల్లో ఉత్తర-ఈశాన్యదిశగా ఇది పయనించి మరింతగా బలహీనపడే అవకాశం ఉంది.
వచ్చే 12 గంటల్లో ఉత్తర-ఈశాన్యదిశగా పయనించి ఇది మరింత బలహీనపడే అవకాశం ఉంది.
 భారీ వర్షపాతం హెచ్చరిక :
అస్సాం & మేఘాలయ :
రానున్న 12 గంటల్లో పశ్చిమ అస్సాం లో చాలా చోట్ల తేలికపాటి నుండి ఓ మోస్తరు వర్షాలు, అక్కడక్కడ భారీ నుండి అతి భారీ వర్షాలు పడే అవకాశం ఉంది. మేఘాలయ లో అక్కడక్కడ భారీ వర్షాలు కురిసే అవకాశం ఉంది.
అరుణాచల్ప్రదేశ్ః
రానున్న 12 గంటల్లో చాలా చోట్ల తేలికపాటి నుంచి ఓ మోస్తరు వర్షాలు, అక్కడక్కడా భారీ నుండి అతి భారీ వర్షాలు కురిసే అవకాశం ఎక్కువగా ఉంది.
 గాలుల హెచ్చరిక :
రానున్న 12 గంటల్లో పశ్చిమ అస్సాం & పశ్చిమ మేఘాలయ లలో గంటకు 30-40 కిలోమీటర్ల నుండి 50 కిలోమీటర్ల వేగంతో బలమైన ఈదురు గాలులు వీచే అవకాశం ఉంది. ఆ తర్వాత ఇది క్రమంగా బలహీనపడనుంది.
వాతావరణ పరిస్థితిపై తాజా సమాచారం కోసం దయచేసి ఈ కింది వెబ్ సైట్ లను చూడండి :
www.rsmcnewdelhi.imd.gov.in
www.mausam.imd.gov.in
గ్రాఫిక్స్ ద్వారా తాజా సమాచారం కోసం దయచేసి ఈ లింక్ ను క్లిక్ చేసి చూడండి.
వ్యవసాయ మంత్రిత్వ శాఖ
కోవిడ్-19 లాక్డౌన్ నేపథ్యంలో పంట రుణాల చెల్లింపులపై రైతులకు సర్కారు ప్రయోజనాలు
- పంట రుణాలకు సంబంధించి బ్యాంకులకు 2 శాతం మేర వడ్డీ సబ్వెన్షన్ సౌలభ్యం
- 31 మే వరకు అన్నదాతలకు 3 శాతం మేర సకాలంలో పంట రుణాల చెల్లింపు ప్రోత్సహకం
కోవిడ్-19  వ్యాప్తిని కట్టడి చేసే ప్ర్రక్రియలో భాగంగా అమలు చేస్తున్న లాక్డౌన్ కాలంలో దేశంలోని అన్నదాతకు ఆసరగా నిలిచేందుకు కేంద్రంలోని మోడీ సర్కారు పలు చర్యలను ప్రకటించింది. ఇందులో భాగంగా పంట రుణాలకు సంబంధించి బ్యాంకులకు 2 శాతం మేర వడ్డీ సబ్వెన్షన్ను  వర్తింపచేస్తున్నట్టు సర్కారు తెలిపింది. దీనికి తోడు మార్చి 1వ తేదీ నుంచి మే 31వ తేదీ మధ్య కాలంలో చెల్లించాల్సి ఉన్న రూ.3 లక్షల లోపు పంట రుణాలకు సంబంధించి 3 శాతం మేర సకాలంలో పంట రుణాల చెల్లింపు ప్రోత్సహకంను  ఇవ్వనున్నట్టు సర్కారు వెల్లడించింది. దేశంలో లాక్డౌన్ కారణంగా అమలవుతున్న నిబంధనల కారణంగా రైతులు తమ స్వల్ప కాలిక పంట రుణాలను చెల్లించేందుకు గాను తమ తమ ప్రాంతాల నుంచి బ్యాంకులకు వెళ్లలేని పరిస్థితులు నెలకొన్న సంగతి తెలిసిందే. లాక్డౌన్ కారణంగా ప్రజలు తమ ఇండ్లు వదిలి బయటకు రాలేకపోతున్న కారణంగా వారు తమ పంటలను సకాలంలో విక్రయించుకోలేక పోతున్నారు. దీంతో వారికి సమయానికి పంట సొమ్ము చేతికి అందడం లేదు. దీంతో సకాలంలో వారు పంట రుణాల చెల్లించలేక అనేక ఇబ్బందులు పడుతున్నారు. ఈ సమస్యను పరిష్కరించి అన్నదాతలకు అసరాగా నిలిచేందుకు గాను సర్కారు రైతుల స్వల్ప కాలిక పంట రుణాలపై ఐఎస్, పీఆర్ఐ లబ్ధిని మే 31వ తేదీ వరకు పొడిగించింది. సర్కారు చర్యలతో రైతులు సవరించిన కాలంలో 4 శాతం వడ్డీతో ఏలాంటి అపరాధ రుసుము లేకుండా తమ పంట రుణాలను చెల్లించేందుకు వెసులుబాటు కలుగనుంది.
(
బొగ్గు మంత్రిత్వ శాఖ
సౌత్ ఈస్టర్న్ కోల్ఫీల్డ్స్ లిమిటెడ్ 600 మెగావాట్ల సోలార్ పవర్ ప్రాజెక్ట్లను అభివృద్ధి చేయడానికి ప్రణాళిక
రెన్యూవబుల్ ఎనర్జీలో రూ.1000 కోట్ల కంటే ఎక్కువ పెట్టుబడి పెట్టాలి
కోల్ ఇండియా లిమిటెడ్ అతిపెద్ద బొగ్గు ఉత్పత్తి అనుబంధ సంస్థల్లో ఒకటైన సౌత్ ఈస్టర్న్ కోల్ఫీల్డ్స్ లిమిటెడ్ , రాబోయే సంవత్సరాల్లో 600 మెగావాట్ల సామర్థ్యంతో రూఫ్టాప్, గ్రౌండ్ మౌంటెడ్ సోలార్ పవర్ ప్రాజెక్టులను అభివృద్ధి చేయనుంది. వ్యాపారాన్ని విస్తరించడం, "నెట్ జీరో ఎనర్జీ" లక్ష్యాన్ని సాధించాలన్న దిశగా సాగుతోంది. 2070 నాటికి నికర సున్నా ఉద్గారాలను సాధించడానికి ప్రధాన మంత్రి శ్రీ నరేంద్ర మోదీ సిఓప్-26లో ప్రకటించిన “పంచామృతం” అనే పెద్ద లక్ష్యానికి అనుగుణంగా ఈ వ్యూహం ఉంది. ఎస్ఈసిఎస్, మినీరత్న పీఎస్యు, పై ప్రాజెక్టులను రూ.1000 కోట్ల కంటే ఎక్కువ ఖర్చుతో అభివృద్ధి చేయాలని యోచిస్తోంది. ఈ ప్రాజెక్ట్లలో కొన్ని రెస్కో /బిఓఓ  మోడ్లో అమలు అవుతాయి.
ఛత్తీస్గఢ్, మధ్యప్రదేశ్లలో విస్తరించి ఉన్న ఎస్ఈసిఎల్ కార్యాచరణ ప్రాంతాలలో 180 మెగావాట్ల కంటే ఎక్కువ సౌర విద్యుత్ ప్రాజెక్టులు ఇప్పటికే వివిధ దశల అభివృద్ధిలో ఉన్నాయి. ఇది ఇటీవల జోహిల్లా, జమున-కోత్మా, కుస్ముండా ప్రాంతాలలో 580 కేడబ్ల్యూపి సామర్థ్యం గల రూఫ్టాప్ సోలార్ ప్రాజెక్టులను ప్రారంభించింది.
జోహిల్లా ప్రాంతంలో, కమీషన్ చేసిన సామర్థ్యం దాదాపు 280 కేడబ్ల్యూపి ఉంది, ఇది మొత్తం కంపెనీలో అత్యధిక సామర్థ్యం గల రూఫ్టాప్ సోలార్ ప్రాజెక్ట్. అడ్మినిస్ట్రేటివ్ బిల్డింగ్ జీఎం కార్యాలయం, ఎస్ఈసిఎల్ నిర్వహిస్తున్న కేంద్రీయ విద్యాలయం, ప్రాంతీయ ఆసుపత్రి, ఏరియా గెస్ట్హౌస్లో సోలార్ ప్యానెల్లు ఏర్పాటు అయ్యాయి. ఈ ప్రాజెక్ట్ సుమారు 4,20,000 యూనిట్ల విద్యుత్ను ఉత్పత్తి చేస్తుంది ఏటా దాదాపు రూ. 21 లక్షల విద్యుత్ వ్యయం ఆదా అవుతుంది.
అమలులో ఉన్న అతిపెద్ద రెండు సోలార్ ప్రాజెక్టులు ఒక్కొక్కటి 40 మెగావాట్ల సామర్థ్యంతో ఉన్నాయి. ఛత్తీస్గఢ్లోని సూరజ్పూర్ జిల్లాలో ఉన్న భట్గావ్,బిష్రాంపూర్ ప్రాంతాలలో కంపెనీ సొంత భూమిలో 40 మెగావాట్ల గ్రౌండ్ మౌంటెడ్, గ్రిడ్ కనెక్ట్ చేసిన సోలార్ పీవీ ప్లాంట్ అభివృద్ధి జరుగుతుంది. ప్రాజెక్ట్ అమలు దశలో ఉంది. మధ్యప్రదేశ్లోని జోహిల్లా ప్రాంతంలో మరో 40 మెగావాట్ల గ్రౌండ్ మౌంటెడ్ సోలార్ పీవీ ప్లాంట్ ఏర్పాటుకు సంబంధించిన ప్రాజెక్ట్ రిపోర్టుపై యాజమాన్యం కసరత్తు చేస్తోంది. ఎస్ఈసిఎల్ కూడా 4 మెగావాట్ల రూఫ్టాప్ సోలార్ ప్రాజెక్ట్ కోసం టెండర్ను దాఖలు చేసింది. మధ్యప్రదేశ్లోని సోహగ్పూర్ ప్రాంతంలోని శారదా ఓసీ గనిలో ఫ్లోటింగ్ సోలార్ పవర్ ప్లాంట్ ఇన్స్టాలేషన్ సాధ్యాసాధ్యాలను కూడా అన్వేషిస్తోంది.
కంపెనీ కార్బన్ పాదముద్రను తగ్గించి, మరింత స్థిరమైన భవిష్యత్తు దిశగా పయనించే విస్తృత ప్రణాళికలో భాగంగా 2026 నాటికి 3000 మెగావాట్ల సామర్థ్యం గల పునరుత్పాదక ఇంధన ప్రాజెక్టులను ఇన్స్టాల్ చేయడం ద్వారా నికర-సున్నా స్థితిని సాధించాలనే ప్రతిష్టాత్మక లక్ష్యాన్ని కోల్ ఇండియా లిమిటెడ్ నిర్దేశించింది. ఇటీవల కోల్ ఇండియా సట్లెజ్ జల్ విద్యుత్ నిగమ్ లిమిటెడ్ తో జతకట్టింది,
2022-23 ఆర్థిక సంవత్సరంలో సిఐఎల్ మొత్తం బొగ్గు ఉత్పత్తిలో దాదాపు నాలుగింట ఒక వంతు ఎస్ఈసిఎల్ సహకారం అందించిందని గుర్తుంచుకోవాలి. బొగ్గు తవ్వకాలలో కార్బన్ పాదముద్రను తగ్గించడానికి, నికర సున్నా కర్బన ఉద్గారాల లక్ష్యం వైపు వెళ్లేందుకు ఇది పునరుత్పాదక శక్తిని ప్రోత్సహిస్తోంది. పై ప్రాజెక్టుల నుండి ఉత్పత్తి చేయబడిన విద్యుత్తో, బొగ్గు గనులు, అనుబంధ కార్యకలాపాల కోసం కంపెనీ తన విద్యుత్ అవసరాలను సమతుల్యం చేసుకోవడానికి ప్రయత్నిస్తోంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
' 5జీ రేడియో యాక్సెస్ నెట్వర్క్ సొల్యూషన్ సహకార అభివృద్ధి'కి పరిశ్రమ భాగస్వాములతో కన్సార్టియం ఒప్పందంపై సంతకం చేసిన సి-డాట్
టెలికమ్యూనికేషన్స్ డిపార్ట్మెంట్  యొక్క ప్రీమియర్ టెలికాం ఆర్&డి సెంటర్ అయిన సెంటర్ ఫర్ డెవలప్మెంట్ ఆఫ్ టెలిమాటిక్స్  పరిశ్రమ భాగస్వాములతో కలిసి 'కొలబరేటివ్ డెవలప్మెంట్ అఫ్ డిసగ్రేటెడ్ 5జీ రేడియో యాక్సిస్ నెట్వర్క్ సోల్యూషన్స్' కోసం కన్సార్టియం ఒప్పందంపై సంతకం చేసింది. ఇందులో లేఖ వైర్లెస్ సొల్యూషన్స్ ప్రైవేట్ లిమిటెడ్, సిగ్నల్ట్రాన్ సిస్టమ్స్ ప్రైవేట్ లిమిటెడ్, సూక్త కన్సల్టింగ్ ప్రైవేట్ లిమిటెడ్ మరియు రిసోనస్ టెక్నాలజీస్ ప్రైవేట్ లిమిటెడ్లు ఇందులో ఉన్నాయి. కన్సార్టియం భాగస్వాములు రేడియో కమ్యూనికేషన్ ఉత్పత్తుల అభివృద్ధిలో నిమగ్నమై ఉన్న కంపెనీలు. ఇవి 5జీ, ఎల్టీఈ మొదలైన వాటి కోసం రేడియో యాక్సెస్ నెట్వర్క్ పరిష్కారాలను అందించడంలో ప్రత్యేకత కలిగి ఉంటాయి.
ఈ ఒప్పందం 'సి-డాట్ సహకార పరిశోధన కార్యక్రమం 2022 ' కింద రెండవ చొరవ. ఇది తక్కువ ఖర్చుతో కూడిన దేశీయ టెలికాం ఉత్పత్తులు మరియు పరిష్కారాల ఆవిష్కరణ మరియు అభివృద్ధిని ప్రోత్సహించే లక్ష్యాన్ని సాధించడానికి ప్రారంభించబడింది. 5జీ ఓపెన్ రాన్ను అభివృద్ధి చేయడానికి వివిడిఎన్ టెక్నాలజీస్ ప్రైవేట్ లిమిటెడ్ మరియు వైసిగ్ నెట్వర్క్స్ ప్రైవేట్ లిమిటెడ్తో ఇటువంటి మొదటి ఒప్పందం సంతకం చేయబడింది.
పబ్లిక్ & ప్రైవేట్ 5జీ నెట్వర్క్ల కోసం ఎఫ్ఆర్1 మరియు ఎఫ్ఆర్2 బ్యాండ్లలో పనిచేసే సామర్థ్యం గల O-రాన్ కంప్లైంట్ 5G రాన్ సొల్యూషన్ను అభివృద్ధి చేయడం కోసం పార్టీల మధ్య ఈ ఒప్పంది. సి-డాట్ టెస్టింగ్, ఇంటర్పెరాబిలిటీ, ఫీల్డ్ ట్రయల్, ప్రూఫ్ ఆఫ్ కాన్సెప్ట్  కోసం నిధులు మరియు అవసరమైన మౌలిక సదుపాయాలను అందించడం ద్వారా వ్యాపార ఇంక్యుబేటర్ మరియు ఫెసిలిటేటర్గా పనిచేస్తుంది; అందువల్ల ప్రత్యామ్నాయ 5జీ రాన్ దేశీయ ఉత్పత్తుల లభ్యతను నిర్ధారిస్తుంది.
ఒప్పందంపై సంతకం చేసే కార్యక్రమంలో సి-డాట్ సీఈఓ డాక్టర్ రాజ్కుమార్ ఉపాధ్యాయ్ మాట్లాడుతూ భారతీయ ఆర్&డి యొక్క అద్భుతమైన సామర్థ్యాన్ని హైలైట్ చేశారు. పరిశ్రమ అంతటా సాంకేతిక బలాన్ని పెంచుకోవడానికి సహకార విధానం యొక్క ప్రాముఖ్యతను నొక్కి చెప్పారు. ఈ భాగస్వామ్యం స్టార్టప్ ఎంఎస్ఎంఈ పర్యావరణ వ్యవస్థలో మరింత మంది టెలికాం ప్లేయర్లను సృష్టించడం ద్వారా 5జీ స్పేస్లో భారతదేశ స్వావలంబనకు ఉత్ప్రేరకంగా పని చేస్తుందని గౌరవ ప్రధాన మంత్రి "ఆత్మనిర్భర్ భారత్" దార్శనికతకు దోహదపడుతుందని ఆయన అన్నారు. దేశీయంగా రూపొందించబడిన వాణిజ్యపరంగా లాభదాయకమైన మరియు పరిశ్రమ-గ్రేడ్ డిప్లాయబుల్ 5G రాన్ ఎండ్ టు ఎండ్ సొల్యూషన్ యొక్క ఈ అభివృద్ధి మార్కెట్లో ఆరోగ్యకరమైన పోటీని పెంపొందిస్తుంది. భారతీయ మేధో సంపత్తిని పెంచుతుంది మరియు మన దేశం సరసమైన 5జీ పరిష్కారాల యొక్క ప్రముఖ ప్రపంచ సరఫరాదారుగా అవతరిస్తుంది.
ఈ కార్యక్రమంలో శ్రీ రాములు టి శ్రీనివాసయ్య, ఫౌండర్ & డైరెక్టర్- లేఖ వైర్లెస్ సొల్యూషన్స్; శ్రీ హిమాంషు ఖాస్నిస్, ఫౌండర్ & డైరెక్టర్- సిగ్నల్ట్రాన్ సిస్టమ్స్; శ్రీ బాలాజీ రంగస్వామి, సీఈఓ, సూక్త కన్సల్టింగ్; శ్రీ సుబ్బయ్య కె.వి, సీఈఓ, రెసోనస్ టెక్నాలజీస్తో పాటు సి-డాట్ డైరెక్టర్లు డాక్టర్ పంకజ్ కుమార్ దలేలా, శ్రీమతి శిఖా శ్రీవాస్తవ కూడా పాల్గొన్నారు.
సి-డాట్ మరియు కన్సార్టియం భాగస్వాములు తమ ఉత్సాహాన్ని వ్యక్తం చేశారు. ఈ భాగస్వామ్యాన్ని ఒక అద్భుతమైన విజయంతో మరింత ముందుకు తీసుకెళ్లేందుకు మరియు దేశ డిజిటల్ పరివర్తన కోసం స్వదేశీ సామర్థ్యాలను పెంపొందించడానికి తమ దృఢ నిబద్ధతలను పునరుద్ఘాటించారు.
ఆర్థిక మంత్రిత్వ శాఖ
పిఎంఎంవై ప్రారంభించినప్పటి నుంచి 14.96 లక్షల కోట్ల రూపాయల మేరకు 28.68 కోట్ల రుణాలుగా బ్యాంకులు, ఎన్.బి.ఎఫ్.సిలు, ఎం.ఎఫ్.ఐ లచే జారీ
2015-18 సంవత్సరాల మధ్య 1.12 కోట్ల నికర అదనపు ఉపాధి కల్పనకు సహాయపడిన పిఎంఎంవై
సామాజికంగా, ఆర్ధికంగా నిర్లక్ష్యానికి గురైన వర్గాలు , అణగారిన వర్గాల సమగ్ర అభివృద్ధికి, వారికి ఆర్థిక మద్దతు నిచ్చేందుకు ఆర్థిక మంత్రిత్వశాఖ కట్టుబడి ఉంది. చిన్న ఎంటర్ప్రెన్యుయర్లనుంచి , కష్టపడి పనిచేసే రైతుల వరకు అన్ని వర్గాల వారికి వారి ఆర్ధిక అవసరాలు తీర్చే0ందుకు వివిధ కార్యకలాపాల ద్వారా పలు చర్యలు చేపడుతున్నది. ఈ దిశగా చేపట్టిన కీలక కార్యక్రమం ప్రధానమంత్రి ముద్రా యోజన . ఇది మిలియన్ల కొద్ది ప్రజల ఆశలు, ఆకాంక్షలకు, వారి విలువ పెంచడానికి, వారికి
స్వేచ్ఛ నిచ్చేందుకు దోహదపడుతున్నది.
పిఎంఎంవైని గౌరవ ప్రధానమంత్రి 2015 ఏప్రిల్ 8న ప్రారంభించారు. సహకారేతర, వ్యవసాయేతర చిన్న మైక్రో ఎంటర్ ప్రైజ్లకు పది లక్షల రూపాయల వరకు రుణాలు మంజూరు చేసేందుకు దీనిని ప్రారంభించారు. పిఎంఎంవై కి సంబంధించి ఆరవ వార్షికోత్సవం జరగబోతున్న వేళ ఈ పథకం, అది ఇప్పటివరకు సాధించిన విజయాలకు సంబంధించిన అంశాలను పరిశీలిద్దాం.
ముద్రా యోజన ఎందుకు?
ఇండియా యువత ఎక్కువ గా కలిగిన ఉత్సాహం, ఆకాంక్షలు కలిగిన దేశం. భారత దేశ అభివృద్ధికి వీలు కలిగించేందుకు వీలుగా యువతలో ఆవిష్కరణల పట్ల ఆసక్తి పెంపొందించడం అవసరం. దీనివల్ల ఇండియా నూతన తరం పరిష్కారాలను కనుగొనగలదు. ఇండియాలో బలమైన ఎంటర్ప్రెన్యుయర్షిప్ను పెంపొందించేందుకు ఎన్.డి.ఎ ప్రభుత్వం తన తొలి బడ్జెట్లోనే ప్రధానమంత్రి ముద్రా యోజనను ప్రారంభించింది.
ముద్రా యోజన ఎలా పనిచేస్తుంది?
పిఎంఎంవై కింద పది లక్షల రూపాయల వరకు హామీ లేని రుణాలను మెంబర్ లెండింగ్ సంస్థలు , అంటే షేడ్యూల్డు వాణిజ్య బ్యాంకులు, ప్రాంతీయ గ్రామీణ బ్యాంకులు , చిన్న ఫైనాన్స్ బ్యాంకులు , నాన్ బ్యాంకింగ్ ఫైనాన్షియల్ కంపెనీలు , మైక్రో ఫైనాన్స్ ఇన్ స్టిట్యూషన్లు  తదితరాలు అందజేస్తాయి.
తయారీరంగం, ట్రేడింగ్ ,సేవల రంగాలకు వ్యవసాయ అనుబంధ రంగాల కార్యకలాపాలకు ఆదాయాన్ని సృష్టించే కార్యకలాపాలకు రుణాలు అందజేస్తారు.
ముద్రారుణాలను మూడు విభాగాలలో ఇస్తారు. అవి శిశు, కిశోర్, తరుణ్. ఇది ఆయా సంస్థల వృద్ధి, అభివృద్ధి, రుణం కోరుతున్న వారి ఫండింగ్ అవసరాలను సూచిస్తాయి.
శిశుఃః రూ 50,000 వరకు రుణాలు వర్తిస్తాయి.
కిశోరః రూ 50,000ల నుంచి 5 లక్షల రూపాయల వరకు వర్తిస్తాయి.
తరుణ్ః 5 లక్షల రూపాయల పైన 10 లక్షల రూపాయల వరకు రుణాలు
కొత్త తరం యువకుల ఆకాంక్షలకు అనుగుణంగా వారిలో ఎంటర్ ప్రెన్యుయర్షిప్ను ప్రోత్సహించే లక్ష్యంతో ప్రధానంగా శిశు కేటగిరీలోన్లపై దృష్టిపెట్టారు. ఆ తర్వాత కిశోర్, తరుణ్ కేటగిరీలపై దృష్టిపెట్టడం జరుగుతుంది.
19-03-2021 నాటికి ఈ పథకం సాధించిన విజయాలు:
ఈ పథకం ప్రారంభమైనప్పటి నుంచి 10-03-2021 నాటికి 28.68 కోట్ల రుణాల కింద సుమారు 14.96 లక్షల కోట్ల రూపాయలు మంజూరు చేయడం జరిగింది.
4.20 కో్ట్ల పిఎంఎంవై రుణానలు 2020-21 సంవత్సరంలో మంజూరు చేశారు. 2020-21 ఆర్ధికసంవత్సరంలో 19-03-2021 నాటికి 2.66 లక్షల కోట్ల రూపాయలు మంజూరు చేశారు.
సగటు రుణం టికెట్ సైజు రూ 52,000లు
రుణాలలో 88 శాతం శిశు కేటగిరీకి చెందినవి.
దాదాపు 24 శాతం రుణాలు కొత్త ఎంటర్ప్రెన్యుయర్లకు ఇచ్చినవి.
రుణాలలో 68 శాతం రుణాలు మహిళా ఎంటర్ప్రెన్యూయర్లకు ఇచ్చినవి.
51 శాతం రుణాలు ఎస్.సి, ఎస్టి, ఓబిసి రుణగ్రహీతలకు ఇచ్చినవి.
రుణగ్రహీతలలో ఒబిసిలు 28.42 శాతం ఉన్నారు.
మైనారిటీ కమ్యూనిటీ రుణ గ్రహీతలకు 11 శాతం రుణాలు మంజూరు చేశారు.
కార్మిక ఉపాధి కల్పన మంత్రిత్వశాఖ నిర్వహించిన సర్వే ప్రకారం, 2015- 2018 మధ్య పిఎంఎంవై 1.12 కోట్ల అదనపు ఉపాధిని
కల్పించినట్టు తేలింది. ఈ పెరిగిన 1.12 కోట్ల ఉపాధిలో సుమారు 69శాతం మహిళలు 69 లక్షలు
గ్రామీణాభివృద్ధి మంత్రిత్వ శాఖ
2047 నాటికి భారత్ విశ్వగురువు గా, ప్రపంచంలోనే అగ్రగామి దేశంగా అవతరిస్తుంది : శ్రీభగవంత్ ఖుబానేడు జరిగిన నైపర్ హైదరాబాద్ 10వ స్నాతకోత్సవంలో పాల్గొన్న కేంద్ర మంత్రి
నేషనల్ ఇన్స్టిట్యూట్ ఆఫ్ ఫార్మాస్యూటికల్ ఎడ్యుకేషన్ అండ్ రీసెర్చ్  హైదరాబాద్ పదో స్నాతకోత్సవం క్యాంపస్ లోని ఆడిటోరియంలో జరిగింది. కేంద్ర రసాయనాలు, ఎరువులు, నూతన, పునరుత్పాదక ఇంధన శాఖ సహాయ మంత్రి శ్రీ భగవంత్ ఖుబా ముఖ్య అతిథిగా పాల్గొన్నారు.
విద్యార్థులను ఉద్దేశించి ప్రసంగించిన కేంద్ర మంత్రి శ్రీ భగవంత్ ఖుబా గత కొన్ని సంవత్సరాలుగా భారతీయ ఫార్మాస్యూటికల్ రంగం సాధించిన విజయాలు, కోవిడ్ -19 మహమ్మారి సమయంలో భారతీయ ఫార్మాస్యూటికల్ రంగం పోషించిన పాత్ర వివరించారు. నిజ జీవిత అవసరాలను తీర్చడానికి పరిశోధన ఫలితాలు ఉపయోగపడాలని అన్నారు. ఉత్పత్తుల పారిశ్రామికీకరణ ప్రాధాన్యతను మంత్రి వివరించారు.
అమృత్ పాలనలో 2047 నాటికి భారతదేశ ఆర్థిక వ్యవస్థ 42 ట్రిలియన్ డాలర్ల ఆర్థిక వ్యవస్థగా అభివృద్ధి సాధించాలని లక్ష్యంగా నిర్ణయించుకుని ఈ దిశగా పని చేస్తున్నారని శ్రీ భగవంత్ ఖుబా అన్నారు. 2047 నాటికి భారత్ ప్రపంచంలోనే అగ్రగామి దేశంగా నిలుస్తుందని అన్న ధీమాను మంత్రి వ్యక్తం చేశారు.
విద్యార్థులను అభినందించిన కేంద్ర మంత్రి భారతదేశాన్ని ఒకప్పుడు బంగారు పక్షి అని పిలిచేవారని ఇప్పుడు అదే పక్షి విద్య, ఆధ్యాత్మిక, సంస్కృతి తదితర రంగాల్లో గతంలో మాదిరిగానే విశ్వ గురువుగా ప్రపంచాన్ని నడిపించేందుకు సిద్ధంగా ఉందన్నారు.
నైపర్ హైదరాబాద్ డైరెక్టర్ డాక్టర్ శశి బాలా సింగ్ స్వాగతం పలికారు. 16 ఏళ్ల స్వల్ప కాలంలోనే ఈ సంస్థ ఫార్మాస్యూటికల్ సైన్సెస్ లో అడ్వాన్స్ డ్ స్టడీస్, లెర్నింగ్ సెంటర్ ఆఫ్ ఎక్సలెన్స్ గా ఎదిగిందన్నారు. పరిశోధన, పారిశ్రామిక ప్రాజెక్టులు, విద్యార్థుల ప్రతిభ వంటి అన్ని అంశాల్లో సమగ్ర అభివృద్ధిని సాధించిన ఎన్ఐఆర్ఎఫ్ 2వ స్థానంలో నిలిచిందన్నారు.
విద్యార్థులను ఉద్దేశించి శ్రీ. లారస్ ల్యాబ్స్ లిమిటెడ్ ముఖ్య కార్యనిర్వహణాధికారి డాక్టర్ సత్యనారాయణ చావా మాట్లాడుతూ ప్రతిష్టాత్మక సంస్థ పెంపొందించిన మూల విలువలు గౌరవిస్తూ దేశాభివృద్ధిలో చురుగ్గా పాల్గొనాలని విద్యార్థులకు సలహా ఇచ్చారు. . గ్రాడ్యుయేట్లు సంస్థ ఖ్యాతిని ఇనుమడింప జేయాలని, భవిష్యత్ ప్రయత్నంలో విజయం సాధించాలని ఆకాంక్షించారు.
స్నాతకోత్సవంలో మొత్తం 187 మంది విద్యార్థులకు పట్టాలు ప్రదానం చేశారు. 25 మంది పీహెచ్ డీ, 162 మంది ఎంఎస్ , ఎంబీఏ  పట్టాలు స్వీకరించారు. యాదవ్ విశాల్ ఫయానాథ్ , అంకితా సాహెబ్రావ్ ఖైర్నార్ , టెంటు ప్రియా మౌనిక , కే కావ్య ప్రహర్ష , రిమ్షా నూరీన్ , గిరాసే ప్రదీప్ నానాభావు , డోనా మోల్ సన్నీ , గుండేల్లి పనీషా లు బంగారు పతకాలు సాధించారు. . 2020-22 బ్యాచ్ కి గాను సఫియా సుల్తానాకు ఉత్తమ ఆల్ రౌండర్ స్టూడెంట్ గా డైరెక్టర్ మెడల్ లభించింది.
నైపర్-హైదరాబాద్ చైర్మన్, బోర్డ్ ఆఫ్ గవర్నర్స్ సభ్యులు, పరిశ్రమకు చెందిన పలువురు సభ్యులు, అన్ని నైపర్ సంస్థల డైరెక్టర్లు , నైపర్-హైదరాబాద్ విద్యార్థులు, వారి కుటుంబ సభ్యులు, పూర్వ విద్యార్థులు కార్యక్రమంలో పాల్గొన్నారు.
కార్మిక, ఉపాధికల్పన మంత్రిత్వ శాఖ
ఇఎస్ఐ పథకం కింద మే 2023లో కొత్తగా 20.23 లక్షల మంది ఉద్యోగుల నమోదు
కొత్త నమోదులలో 9.40 లక్షల మంది 25 ఏళ్ళ వరకు వయసు ఉన్న యువ ఉద్యోగులు
ఇఎస్ఐ పథకం కింద మే 2023న దాదాపు 24,886 నూతన సంస్థల నమోదు
దాదాపు 71 మంది ట్రాన్స్జెండర్ ఉద్యోగులకు మే 2023లో ఇఎస్ఐ ప్రయోజనాల విస్తరణ
ఎంప్లాయీస్ స్టేట్ ఇన్సూరెన్స్ కార్పొరేషన్  తాత్కాలిక వేతన పట్టిక డాటా ప్రకారం మే 2023లో సుమారు 20.23 లక్షల మంది నూతన ఉద్యోగులను అందులో జోడించడం జరిగింది.
దాదాపు 24,886 కొత్త సంస్థలను నమోదు చేసి మే 2023 నెలలో రాష్ట్ర బీమా కార్పొరేషన్ సామాజిక భద్రతా గొడుకు కిందకు తీసుకురావడం ద్వారా పరిధిని మరింత విస్త్రతం చేశారు.
కొత్త రిజిస్ట్రేషన్ల ద్వారా యువతకు మరిన్ని ఉద్యోగాలను సృష్టించారని మే 2023 నెలలో జోడించిన మొత్తం 20.23 లక్షల మంది ఉద్యోగులలో 9.40 లక్షల మంది ఉద్యోగులు 25 ఏళ్ళ వరకు ఉన్నవారు ఉన్నారని డేటా స్పష్టం చేస్తోంది. మొత్తం ఉద్యోగులలో వీరి శాతం 47%గా ఉంది.
వేతన డాటా జెండర్ వారీ విశ్లేషణ ప్రకారం మే, 2023నెలలో నికరంగా 3.96 లక్షల మంది మహిళలు ఉన్నారు. అలాగే, మొత్తం 71 మంది ట్రాన్స్జెండర్ ఉద్యోగులను కూడా ఇఎస్ఐ పథకం కింద మే 2023లో నమోదు చేశారు. ఇఎస్సిఐసి సమాజంలోని ప్రతివర్గానికి తన ప్రయోజనాలను అందించేందుకు కట్టుబడి ఉందని ఇది పట్టి చూపుతోంది.
వేతన పట్టిక డాటా తాత్కాలికం, ఎందుకంటే ఈ డాటా ఉత్పాదన అనేది నిరంతరం కొనసాగే విన్యాసం.
పర్యావరణం, అడవులు, మరియు వాతావరణ మార్పు మంత్రిత్వ శాఖ
నదుల రక్షణ కోసం వివరణాత్మక ప్రాజెక్ట్ నివేదికలు .
సట్లెజ్, బియాస్, రావి, చీనాబ్, జీలం అనే 13 ప్రధాన నదుల పునరుజ్జీవనం కోసం డెహ్రాడూన్లోని ఇండియన్ కౌన్సిల్ ఆఫ్ ఫారెస్ట్రీ, రీసెర్చ్ అండ్ ఎడ్యుకేషన్  రూపొందించిన సవివరమైన ప్రాజెక్ట్ నివేదికలను కేంద్ర పర్యావరణ, అటవీ & వాతావరణ మార్పుల మంత్రిత్వ శాఖ విడుదల చేసింది. లూని, యమునా, మహానది, బ్రహ్మపుత్ర, నర్మద, గోదావరి, కృష్ణా కావేరి అటవీశాఖ ప్రయత్నాల ద్వారా మార్చి, 2022లో ఈ కార్యక్రమం మొదలయింది. ఇందులో చెట్ల పెంపకం, పరీవాహక ప్రాంతంలో నేల తేమ సంరక్షణ పనులు, గ్రీన్ కవర్ కార్బన్ను పెంచడానికి నది ముందు అభివృద్ధి వంటి పనులు ఉన్నాయి. బురద, వరదలను తగ్గించడం ఉపాధిని సృష్టించడంతో పాటు భూగర్భ జల మట్టాలను పెంచడమూ ఈ కార్యక్రమంలో భాగం. ఈ పదమూడు డిపిఆర్లలో ఐదేళ్లపాటు ప్రతిపాదించిన పనుల కోసం మొత్తం రూ. 19,342.62 కోట్లు అవసరం. ఇందులో నాలుగు ప్రధాన పనులు ఉన్నాయి. ఇవి  అటవీ పనుల అమలు,  నాలెడ్జ్ మేనేజ్మెంట్ నేషనల్ కెపాసిటీ డెవలప్మెంట్ను బలోపేతం చేయడం,  విజయవంతమైన నమూనాల స్కేలింగ్ రెప్లికేషన్తో సహా నిర్వహణ దశ,  జాతీయ సమన్వయం అటవీ సంరక్షణ కోసం నది పరిరక్షణ. బహుళ-శాఖల భాగస్వామ్యంతో అమలు కోసం డీటెయిల్డ్ ప్రాజెక్ట్ రిపోర్టులు సంబంధిత రాష్ట్ర ప్రభుత్వాలతో పంచుకోవడం జరిగింది. రాష్ట్ర అటవీ శాఖలు వ్యవసాయ & ఉద్యానవన శాఖ, పట్టణ మునిసిపల్ సంస్థలు, గ్రామీణాభివృద్ధి శాఖ మొదలైన సంబంధిత శాఖలతో కలిసి వివిధ కేంద్ర రాష్ట్ర ప్రభుత్వ పథకాల కింద నిధులు, వనరులతో డీటెయిల్డ్ ప్రాజెక్ట్ రిపోర్టు లను అమలు చేయాలని భావించారు. డిపిఆర్ల ప్రకారం నదుల వారీగా పారిశుద్ధ్య ప్రాంతం వివరాలు అనుబంధంలో ఇవ్వబమైనది. కేంద్ర పర్యావరణం, అటవీ & వాతావరణ మార్పుల శాఖ సహాయ మంత్రి అశ్విని కుమార్ చౌబే ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
ఉప రాష్ట్రపతి సచివాలయం
భారతీయ సంస్కృతి, హిందు ధర్మాన్ని కాపాడుకోవాలి – ఉపరాష్ట్రపతి పిలుపు
• సాధారణ భక్తులకు దర్శనం కల్పించేందుకు తిరుమల తిరుపతి దేవస్థానాలు చేస్తున్న కృషి అభినందనీయం
• ప్రముఖులు ఏడాదికి ఒక్కమారే శ్రీవారి దర్శనానికి రావడం వల్ల సామాన్య భక్తులకు సౌకర్యవంతంగా ఉంటుంది
• కుటుంబ సభ్యులతో కలిసి తిరుమల శ్రీనివాసుని దర్శించుకున్న ఉపరాష్ట్రపతి
• ప్రోటోకాల్ ప్రకారం మహాద్వారం నుంచి దర్శనానికి అవకాశం ఉన్నా, మామూలు భక్తునిలా వైకుంఠం క్యూ కాంప్లెక్స్ నుంచి వెళ్ళి స్వామిని దర్శించుకున్న ఉపరాష్ట్రపతి
భారతీయ సంస్కృతి – సంప్రదాయాలను, హిందూ ధర్మాన్ని కాపాడుకునేందుకు ప్రతి ఒక్కరూ కృషి చేయాలని ఉపరాష్ట్రపతి శ్రీ ముప్పవరపు వెంకయ్యనాయుడు పిలుపునిచ్చారు. కుమార్తె శ్రీమతి దీపావెంకట్ గారి కూతురు కుమారి సుష్మ వివాహ మహోత్సవం కోసం ఉపరాష్ట్రపతి తిరుమల చేరుకుని సతీమణి శ్రీమతి ఉషమ్మ, కుమారుడు శ్రీ హర్షవర్ధన్, కోడలు శ్రీమతి రాధమ్మ సహా ఇతర కుటుంబ సభ్యులతో కలిసి గురువారం ఉదయం తిరుమల శ్రీనివాసుని దర్శించుకున్నారు. ప్రోటోకాల్ ప్రకారం మహాద్వారం నుంచి దర్శనం చేసుకునే అవకాశం ఉన్నా, మామూలు భక్తునిలా వైకుంఠ ద్వారం నుంచి దర్శనం చేసుకున్నారు.
సాధారణ భక్తులకు దర్శనాన్ని కల్పించేందుకు తిరుమల – తిరుపతి దేవస్థానం చేస్తున్న కృషిని ఈ సందర్భంగా అభినందించిన ఉపరాష్ట్రపతి, ఈ విషయంలో ప్రముఖులుసైతం సహకారం అందించాలని సూచించారు. ప్రముఖులు, ప్రజా ప్రతినిధులు ఏడాదికి ఒక్కసారే దర్శనానికి రావాలని, సామాన్య భక్తులకు అవకాశం కల్పించాలని సూచించారు.
తిరుమల శ్రీనివాసుని దర్శించుకోవడం ద్వారా సంతోషం, సంతృప్తి లభిస్తుందన్న ఉపరాష్ట్రపతి దాని ద్వారా ప్రజలకు మరింత సేవ చేసేందుకు స్ఫూర్తి కలుగుతుందన్నారు. ఆధ్యాత్మికత అంటే సేవామార్గమన్న ఆయన, అందరం దీన్ని గుర్తించి ఆచరించాలని సూచించారు. ఆలయ దర్శనమంటే భగవంతుడు చూపిన బాటలో ముందుకు నడవడమేనని, సాటి వారికి చేసే సేవలో నిజమైన భగవద్దర్శనం సాధ్యమౌతుందని తెలిపారు.
బొగ్గు మంత్రిత్వ శాఖ
వాణిజ్య వేలం కింద 49 బొగ్గు గనులకు కేటాయింపు ఆర్డర్ జారీ
2020 జూన్ లో వాణిజ్య బొగ్గు గనుల వేలం ప్రారంభించినప్పటి నుండి, 49 బొగ్గు గనులకు వెస్టింగ్/కేటాయింపు ఉత్తర్వులు జారీ అయ్యాయి. రాష్ట్రాల వారీగా వివరాలు క్రింది విధంగా ఉన్నాయి:
|
|
క్రమ సంఖ్య .
|
|
రాష్ట్రం
|
|
జారీ అయిన వెస్టింగ్/కేటాయింపు ఆర్డర్ల సంఖ్య
|
|
1
|
|
అస్సాం
|
|
2
|
|
2
|
|
ఛత్తీస్గఢ్
|
|
7
|
|
3
|
|
ఝార్ఖండ్
|
|
12
|
|
4
|
|
మధ్యప్రదేశ్
|
|
13
|
|
5
|
|
మహారాష్ట్ర
|
|
5
|
|
6
|
|
ఒడిశా
|
|
9
|
|
7
|
|
పశ్చిమబెంగాల్
|
|
1
|
||
|
మొత్తం
|
|
49
ప్రారంభించినప్పటి నుండి కమర్షియల్ మైనింగ్ పథకం కింద కేటాయించిన 49 బొగ్గు బ్లాకుల నుండి రాష్ట్రాల వారీగా పీక్ రేటెడ్ కెపాసిటీ వివరాలు క్రింది విధంగా ఉన్నాయి:
|
|
వాణిజ్య మైనింగ్ కింద గత 5 సంవత్సరాలలో కేటాయించిన 49 బొగ్గు బ్లాకుల రాష్ట్రాల వారీగా పిఆర్సి
|
|
క్రమ సంఖ్య
|
|
రాష్ట్రం
|
|
ఎంటిపిఏ లో పిఆర్సి
|
|
1
|
|
అస్సాం
|
|
0.024
|
|
2
|
|
ఛత్తీస్గఢ్
|
|
12.2
|
|
3
|
|
ఝార్ఖండ్
|
|
24.88
|
|
4
|
|
మధ్యప్రదేశ్
|
|
11.85
|
|
5
|
|
మహారాష్ట్ర
|
|
3.72
|
|
6
|
|
ఒడిశా
|
|
35.63
|
|
7
|
|
పశ్చిమబెంగాల్
|
|
1.89
|
|
గమనిక: ఇవి పాక్షికంగా అన్వేషించినందున 12 గనుల పిఆర్సి చేర్చలేదు
గత ఐదేళ్లలో వాణిజ్య మైనింగ్ కింద పైన పేర్కొన్న 49 బొగ్గు గనుల ద్వారా ఆర్జించిన వార్షిక ఆదాయం వివరాలు, రాష్ట్రాల వారీగా ఈ క్రింది విధంగా ఉన్నాయి:
|
|
క్రమ సంఖ్య.
|
|
రాష్ట్రం
|
|
ఫిబ్రవరి '23 వరకు రాయల్టీ, పన్నులు మినహాయించి వచ్చిన ఆదాయం 
|
|
1
|
|
అస్సాం
|
|
0.184
|
|
2
|
|
ఛత్తీస్గఢ్
|
|
473.55
|
|
3
|
|
ఝార్ఖండ్
|
|
73.58
|
|
4
|
|
మధ్యప్రదేశ్
|
|
242.73
|
|
5
|
|
మహారాష్ట్ర
|
|
53.64
|
|
6
|
|
ఒడిశా
|
|
273.07
|
|
7
|
|
పశ్చిమ బెంగాల్
|
|
43.6
|
|
మొత్తం
|
|
1160.354
ఇంధన డిమాండ్ పెరుగుదల కారణంగా, 09.01.2023 నాటి లేఖలో విద్యుత్ మంత్రిత్వ శాఖ... కేంద్ర, రాష్ట్ర జెన్కోలు, ఇండిపెండెంట్ పవర్ ప్లాంట్లకు అవసరమైన చర్యలు తీసుకోవాలని, బరువు ప్రకారం 6% చొప్పున కలపడానికి పారదర్శక పోటీ సేకరణ ద్వారా బొగ్గును దిగుమతి చేసుకోవడానికి తక్షణమే ప్రణాళిక వేయాలని ఆదేశించింది. సెప్టెంబరు 2023 వరకు సజావుగా కార్యకలాపాలు సాగించేందుకు తమ పవర్ ప్లాంట్లలో బొగ్గు నిల్వలు ఉంటాయి.
(కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు రాజ్యసభలో లిఖితపూర్వక సమాధానంలో ఈ సమాచారం అందించారు.
కార్మిక, ఉపాధికల్పన మంత్రిత్వ శాఖ
ఈపీఎఫ్ఓ జనవరి 2023 నెలలో 14.86 లక్షల మంది నికర సభ్యులను చేర్చుకుంది
ఉద్యోగుల ప్రావిడెంట్ ఫండ్ ఆర్గనైజేషన్  తాత్కాలిక పేరోల్ డేటా జనవరి, 2023 నెలలో ఈపీఎఫ్ఓ 14.86 లక్షల నికర సభ్యులను చేర్చుకున్నట్లు తెలిపింది. జనవరి నెలలో జోడించిన 14.86 లక్షల మంది సభ్యులలో, దాదాపు 7.77 లక్షల మంది కొత్త సభ్యులు మొదటిసారిగా ఈపీఎఫ్ఓ పరిధిలోకి వచ్చారు. కొత్తగా చేరిన సభ్యులలో, అత్యధికంగా 2.26 లక్షల మంది సభ్యులతో 18-–21 సంవత్సరాల వయస్సు గలవారిలో నమోదు చేయబడ్డారు, 22–-25 సంవత్సరాల వయస్సు గలవారు 2.06 లక్షల మంది సభ్యులతో రెండవ స్థానంలో ఉన్నారు. ఈ నెలలో మొత్తం కొత్త సభ్యులలో 55.52శాతం మంది 18–-25 సంవత్సరాల వయస్సు గలవారు. మెజారిటీ సభ్యులు దేశంలోని సంఘటిత రంగ వర్క్ఫోర్స్లో చేరిన మొదటి సారి ఉద్యోగార్ధులని ఇది సూచిస్తుంది. 2023 జనవరి నెలలో కేవలం 3.54 లక్షల మంది సభ్యులు మాత్రమే ఈపీఎఫ్ఓ నుండి నిష్క్రమించారు. గత నాలుగు నెలల్లో ఇదే అత్యల్ప నిష్క్రమణ. దాదాపు 10.62 లక్షల మంది సభ్యులు ఈపీఎఫ్ఓ మెంబర్షిప్లో తిరిగి చేరారని కూడా డేటా హైలైట్ చేస్తుంది. ఈ సభ్యులు తమ ఉద్యోగాలను మార్చుకున్నారు ఈపీఎఫ్ఓ కింద ఉన్న సంస్థల్లో తిరిగి చేరారు వారి సామాజిక భద్రతా రక్షణను విస్తరించడం ద్వారా తుది పరిష్కారం కోసం దరఖాస్తు చేయడానికి బదులుగా వారి సంచితాలను బదిలీ చేయడానికి ఎంచుకున్నారు.
పేరోల్ డేటా లింగ-వారీ విశ్లేషణ జనవరి, 2023లో నికర మహిళా సభ్యుల నమోదు 2.87 లక్షలుగా ఉంది, అందులో దాదాపు 1.97 లక్షల మంది మహిళా సభ్యులు కొత్తగా చేరారు. నికర మహిళా సభ్యుల్లో 68.61శాతం మంది తొలిసారిగా ఈపీఎఫ్వో పరిధిలోకి వచ్చినట్లు ఇది చూపుతోంది. రాష్ట్రాల వారీగా పేరోల్ గణాంకాలు కర్ణాటక, ఉత్తరప్రదేశ్, ఒరిస్సా, ఢిల్లీ, హిమాచల్ ప్రదేశ్ మొదలైన రాష్ట్రాల్లో నికర సభ్యుల చేరికలో నెలవారీ పెరుగుతున్న ధోరణి ప్రతిబింబిస్తుందని హైలైట్ చేస్తుంది. నికర సభ్యుల చేరిక పరంగా, మొదటి 5 రాష్ట్రాలు మహారాష్ట్ర, కర్ణాటక, తమిళనాడు, గుజరాత్, ఢిల్లీ. ఈ రాష్ట్రాలు కలిసి నెలలో నికర సభ్యుల చేరికలో 58.85శాతం జోడించబడ్డాయి. అన్ని రాష్ట్రాలలో, మొత్తం సభ్యుల చేరికలో 22.73శాతం జోడించడం ద్వారా మహారాష్ట్ర ముందంజలో ఉంది, ఆ నెలలో కర్ణాటక రాష్ట్రం 10.58శాతం తో ఆ తర్వాతి స్థానంలో ఉంది. పరిశ్రమల వారీగా పేరోల్ డేటా వర్గీకరణ నెలలో మొత్తం సభ్యుల చేరికలో 40.64శాతం మందిని 'నిపుణుల సేవలు'  కలిగి ఉన్నాయని సూచిస్తుంది. పరిశ్రమల వారీగా డేటాను గత నెలతో పోల్చి చూస్తే, పరిశ్రమల్లో అధిక నమోదులు గుర్తించబడ్డాయి, అవి ‘ఆటోమొబైల్ సర్వీసింగ్’, ‘జాతీయ బ్యాంకులు కాకుండా ఇతర బ్యాంకులు, ‘రెస్టారెంట్’, ‘టీ ప్లాంటేషన్’ మొదలైనవి. ఉద్యోగి రికార్డును అప్డేట్ చేయడం నిరంతర ప్రక్రియ కాబట్టి, డేటా ఉత్పత్తి అనేది నిరంతర వ్యాయామం కాబట్టి పేరోల్ డేటా తాత్కాలికంగా ఉంటుంది. కాబట్టి మునుపటి డేటా ప్రతి నెలా నవీకరించబడుతుంది. ఏప్రిల్-2018 నెల నుండి, ఈపీఎఫ్ఓ సెప్టెంబర్, 2017 నుండి కాలానికి సంబంధించిన పేరోల్ డేటాను విడుదల చేస్తోంది. నెలవారీ పేరోల్ డేటాలో, ఆధార్ చెల్లుబాటు చేయబడిన యూనివర్సల్ అకౌంట్ నంబర్  ద్వారా మొదటిసారి ఈపీఎఫ్ఓలో చేరిన సభ్యుల సంఖ్య, ఈపీఎఫ్ఓ కవరేజీ నుండి నిష్క్రమించిన ప్రస్తుత సభ్యులు నిష్క్రమించి తిరిగి సభ్యులుగా చేరిన వారి సంఖ్య నికర నెలవారీగా చేరడానికి తీసుకోబడుతుంది. ఈపీఎఫ్ఓ అనేది ఉద్యోగుల ప్రావిడెంట్ ఫండ్స్ & ఇతర ప్రొవిజన్స్ యాక్ట్, 1952 నిబంధనల క్రింద కవర్ చేయబడిన దేశంలోని వ్యవస్థీకృత ఉద్యోగులకు భవిష్య, పెన్షన్ బీమా నిధుల రూపంలో సామాజిక భద్రతా ప్రయోజనాలను అందించడానికి బాధ్యత వహించే సామాజిక భద్రతా సంస్థ.